Hvad angår Europol, der indledte sin praktiske virksomhed netop i 1999, og med henblik på hvilken Rådet har vedtaget en række instrumenter, som Parlamentet er bekendt med, består der jo stadig det grundlæggende spørgsmål om den demokratiske og retslige kontrol med dette organ. Det er et spørgsmål, der naturligvis får en anden karakter på baggrund af det politiske valg, der blev truffet i Tampere om at udvide Europols beføjelser og ikke mindst om at give det en operationel dimension.